als_Latn dik_Latn sag_Latn
Sot në parlament, debat për shkeljen e Kushtetutës nga qeveria
Deputetja e Partisë Demokratike Majlinda Bregu është shprehur se opozita do të jetë në seancën plenare të së enjtes për të diskutuar siç u shpreh ajo për shkeljen e Kushtetutës, ligjeve e rasteve me flagrante të qeverisë Rama-Meta, por shtoi se nuk do të bëhen bashkëfajtore në këtë situate.
“Ne nesër kemi një mbledhje në 9:30 të grupit të PD. Besoj që ajo çka është kumtuar këto ditë, rishikimi i qëndrimit të opozitës me parlamentin. Ka të bëjë me këtë, me rivendosjen e një marrëdhënie normale në parlamentin shqiptar. Do të ketë një marrëdhënie që ta bëjë të vlerësuar rolin e deputetit shqiptar ose Kuvendi le të vazhdojë të bëjë monolog me veten. Ne do të jemi nesër në seancë, për të diskutuar për shkeljen e kushtetutës, shkeljen e ligjeve, për rastet me flagrante që janë tashmë prezente në sytë e gjithë opinionit publik. Nëse pranojmë të bëhemi farsë në mënyrë që mazhoranca e sotme dhe çifti politik Rama-Meta të drejtojnë vendin me arrogancë të plotë. Mungesë transparence të plotë në shkelje të Kushtetues rregullores së kuvendit, ligjeve të vendit, standardeve europiane të vendit atëherë jemi bërë të gjithë bashkëfajtorë. Në nuk mund të jemi bashkëfajtorë në një situatë që kjo mazhorancë po e provon veten çdo ditë me kokëfortësi dhe nuk ka ndër mend të ndalet”. Bregu u shpreh se qeveria ndërmori një veprim anti-kushtetues lidhur me Aktin Normativ për Nëpunësin Civil. Sipas deputetes se PD, edhe në rastin e shkarkimit të kryetares së ILDKP-së Zana Xhuka u shkel rregullorja.” Ne jemi skeptikë për çdo propozim të kësaj qeverie.”- u shpreh Bregu. Sipas saj qeveria po heq vëmendjen nga 5 prioritetet. Ajo theksoi se qeveria është përgjegjëse për shtyrjen e statusit kandidat. Përsa i përket çështjes së trafikut të drogës Bregu u shpreh se sot droga kalon kufirin më ligjshëm se qytetarët.
als_Latn als_Latn als_Latn